Public procurement notice: Prior Information Notice Without Call For Competition
Published: 2021-11-08
Buyer: Senaatti-kiinteistöt
Country: FI
Contract type: Services
CPV classification: 48000000 | 48320000 | 48326000 | 48326100 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on kutsu markkinavuoropuheluun koskien Senaatti-kiinteistöjen Verkostojenhallintajärjestelmää ja paikkatietojärjestelmän ylläpitoa.
Markkinavuoropuhelu koostuu kirjallisesta vastaamisesta hankintayksikön esittämiin kysymyksiin, mahdollisesti myöhemmin toteutettavasta alustavan tarjouspyyntömateriaalin kommentoinnista ja mahdollisista toimittajatapaamisista. Kyseessä ei ole tarjouspyyntö tai hankintailmoitus. Tämä ilmoitus ei käynnistä hankintaa. Tämän markkinavuoropuhelun tarkoitus on kartoittaa kiinnostuneita toimittajia, tunnistaa erilaisia ratkaisuvaihtoehtoja ja saada tietoa suunnitteilla olevaan hankintaan liittyen.
Senaatti-kiinteistöt pyytää kiinnostuneita toimittajia ilmoittautumaan sähköpostitse osoitteeseen kilpailutus@hansel.fi, kirjoita viestin otsikoksi:  ”Senaatti-kiinteistöt - Verkostojenhallintajärjestelmä ja paikkatietojärjestelmän ylläpito, markkinavuoropuhelu”. Kiinnostuneille toimittajille lähetetään ilmoittautumisen jälkeen tarkempi kuvaus suunnitellusta hankinnasta sekä Senaatti-kiinteistöjen laatimia hankinnan kohteeseen ja toteuttamistapaan liittyviä kysymyksiä, joihin kiinnostuneen toimijan toivotaan vastaavan. Vastaukset Senaatti-kiinteistöjen esittämiin kysymyksiin toivotaan viimeistään 26.11.2021.
Markkinavuoropuheluun vastaaminen ei sido toimittajaa myöhemmin mahdollisesti toteutettavaan tarjouskilpailuun osallistumiseen. Senaatti-kiinteistöt ei suorita korvauksia tarjoajille markkinavuoropuheluun osallistumisesta. Markkinavuoropuhelu ei sido ketään osapuolta. Markkinavuoropuhelu ei velvoita Senaatti-kiinteistöjä suorittamaan hankintaa. Markkinavuoropuhelu käydään suomeksi. Senaatti-kiinteistöt pidättää oikeuden itsellään päättää kaikista jatkotoimenpiteistä esimerkiksi koskien hankintaa, hankintatapaa, aikatauluja ja hankinnan sisältöä. Tehdessään päätöksiä jatkotoimenpiteistä Senaatti-kiinteistöt voi hyödyntää markkinavuoropuhelun aikana saamiaan tietoja.
Ennakkotietoilmoituksessa esitetty kuvaus ja hankintailmoituksen arvioitu julkaisupäivämäärä ovat alustavia ja suuntaa antavia ennakkotietoja.
Senaatti-kiinteistöt pyytää markkinatoimijoita osallistumaan lämpö-, sähkö- tele- ja vesiverkostojen hallintajärjestelmän kilpailuttamista ja nykyisen paikkatietojärjestelmän ylläpitoa koskevaan markkinavuoropuheluun.
Markkinavuoropuhelussa kartoitetaan parasta kokonaisratkaisua verkostojen ja karttojen hallintaan sekä nykyisen paikkatietojärjestelmän ylläpitoon tai korvaamiseen, sekä sitä millä kokonaisuudella näiden kilpailutus olisi järkevää toteuttaa. Tavoitteena on saada lisätietoa sekä kustannustietoja mahdollisista vaihtoehdoista, jotta mahdollinen hankinta voidaan toteuttaa tarkoituksenmukaisella tavalla.
1. Verkostojenhallintajärjestelmä: Järjestelmällä tulee voida ylläpitää verkostojen (lämpö, sähkö, tele, vesi) fyysistä rakennetta ja ominaisuustietoja.
• Verkostojen suunnittelua ei tehdä itse, vaan järjestelmään viedään suunnittelutoimistoilta tulevat tiedot.
• Verkostojen katselukäyttö selainkäyttöliittymällä (joko järjestelmän oma tai asiakkaalla jo käytössä oleva).
2. Senaatilla käytössä olevan ja Senaatin tarpeeseen kehitetyn avoimeen lähdekoodiin perustuvan selainkäyttöisen karttapalvelun/paikkatietojärjestelmän ylläpidon ja kehittämisen kilpailuttaminen tai mahdollisuudet korvata nykyinen järjestelmä uudella verkostojenhallintaan hankittavalla järjestelmällä, jos sen ominaisuudet riittävät täyttämään molemmat tarpeet. Kokonaan uutta ja erillistä järjestelmää ei ole tarkoituksenmukaista kilpailuttaa. Pätevä syy järjestelmän korvaamiselle olisi päällekkäisten järjestelmien yhdistäminen ja merkittävät kustannushyödyt.
Kiinnostunut toimittaja voi osallistua markkinavuoropuheluun myös vain koskien toista kuvattua tarvetta, vaikka toivommekin ratkaisuja, joissa on huomioitu molemmat tarpeet. Olemme avoimia myös ennakkotietoilmoituksessa mainitsemattomille ratkaisuvaihtoehdoille siltä osin, kun ne täyttävät esitetyt tarpeet.
Senaatti-kiinteistöt on valtiovarainministeriön hallinnonalalla toimiva valtion liikelaitos, joka huolehtii sen hallintaan luovutetun valtion omistaman kiinteistövarallisuuden hallinnasta, kehittämisestä ja toimitilojen vuokraamisesta pääasiallisesti valtioyhteisöön kuuluville asiakkaille. Senaatti-kiinteistöjen asiakkaita ovat mm. valtion virastot ja ministeriöt, tutkimus- ja kulttuurilaitokset sekä vankilat.
Liikelaitoksena Senaatti-kiinteistöt rahoittaa toimintansa itse, eikä kuulu valtion budjettitalouden piirin. Senaatti-kiinteistöjen toimintaa säännellään valtion liikelaitoksista annetulla lailla sekä Senaatti-kiinteistöistä annetulla valtioneuvoston asetuksella.